text: Sikker sejr sender KIF Kolding mod toppen
  03 marts 2016 kl. 20.39
  Det blev til en sikker hjemmesejr over Skanderborg. Dermed er holdet nu på tredjepladsen i ligaen.
  Der var ikke meget tvivl om udfaldet da KIF Kolding København torsdag aften tog imod Skanderborg Håndbold. Hjemmeholdet vandt kampen sikkert med 29-21 efter en pauseføring på 17-9.
  Sejren betyder, at holdet rykker op fra en sjetteplads i Boxer Herreligaen.
  Topscorer for KIF Kolding København blev Bo Spellerberg med syv mål.
  